হ্যাপি নানজিন আখতার এখন অতীত তাঁর জীবনে। সব ভুলে নতুন করে গড়ে তুলতে চাইছেন নিজেকে। বাংলাদেশের ক্রিকেট-তারকা রুবেল হোসেন এখন অনেকটাই পরিণত। নতুন স্ত্রী-কে নিয়ে সুখে গার্হস্থ্য জীবন তাঁর।

এই বিষয়ে অন্যান্য খবর

রুবেলের দ্বারা ‘ধর্ষিত’ হওয়া হ্যাপি ফের শিরোনামে, চাঞ্চল্য বাংলাদেশে
ধর্ষণে অভিযুক্ত তারকা বাংলাদেশি ক্রিকেটারকে বিমানে উঠতে বাধা, চাঞ্চল্য ওপার বাংলায়


বাংলাদেশি প্রচারমাধ্যম সূত্রের খবর, রুবেলের স্ত্রী-র নাম ইসরাত জাহান দোলা। বাগেরহাটের এই সুন্দরীর সঙ্গেই নতুন ইনিংস শুরু করেছেন রুবেল। বেশ কিছুদিন আগেই ইসরাত জাহানের সঙ্গে বিয়ে হয়েছে রুবেলের। শনিবার স্ত্রী-র সঙ্গেই রুবেল দুটো সেলফি পোস্ট করেছেন। ছবির ক্যাপশনে লিখেছেন, ‘‘আমার স্ত্রী’’। পরে ভালবাসার সাইন-ও দিয়েছেন।



স্ত্রী-র সঙ্গে সেলফি রুবেল। — ক্রিকেটারের ফেসবুক
তবে ছবিতে বোঝা যায়নি রুবেল ও তাঁর স্ত্রী বাগেরহাটে রয়েছেন না কি ঢাকা-তে। তিনি খোলসাও করেননি। রুবেল ছবি পোস্ট করতেই তা নিমেষে ভাইরাল। শনিবার বিকেল পর্যন্ত সেই পোস্টে ৫৩ হাজারেরও বেশি লাইক, শেয়ার হয়েছে এক হাজারেরও বেশি। ঝড়ের গতিতে প্রতি মুহূর্তেই লাইক, কমেন্টের সংখ্যা বাড়ছে।
ছবিতে এক ধরনের কমেন্টই প্রায় সবাই করছেন। তা হল, ‘‘মাশাআল্লাহ..দেখে তো দু’জনকে অনেক হ্যাপি মনে হচ্ছে। তোমার শুভাকাঙ্ক্ষীরাও দেখে হ্যাপি হচ্ছে। একজন ভক্ত হিসেবে চাওয়া, তোমরা হ্যাপি হও আর তুমি ভালো ক্রিকেট খেলে দেশের মানুষকে হ্যাপি করো। Love & Respect’’